Diari Oficial de la Generalitat Valenciana


Sumari del DOGV 9517, del 23-01-2023 (2023/323)

ORDRE 2/2023, de 12 de gener, de la consellera d'Agricultura, Desenvolupament Rural, Emergència Climàtica i Transició Ecològica, sobre eleccions en confraries de pescadors i pescadores, i les seues federacions provincials pertanyents a l'àmbit territorial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/323


Data del document
:   12-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * associació professional
    * legislació
    * pescador
    * eleccions

ORDRE 2/2023, de 12 de gener, de la consellera d'Agricultura, Desenvolupament Rural, Emergència Climàtica i Transició Ecològica, sobre eleccions en confraries de pescadors i pescadores, i les seues federacions provincials pertanyents a l'àmbit territorial de la Comunitat Valenciana. [2023/323]  
La Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, en l'article 62 regula l'elecció dels membres dels òrgans plenaris superiors de govern de les confraries, que s'haurà de realitzar per mitjà d'ordre de la conselleria competent en matèria de pesca marítima i aqüicultura.  
Així mateix, estableix que el mandat dels càrrecs elegits per a aquests òrgans plenaris superiors tindrà una duració de quatre anys.  
Donada la proximitat del compliment del període dels quatre anys de mandat dels òrgans rectors de les confraries de pescadors i pescadores i les seues federacions provincials, les eleccions de les quals van ser convocades per Ordre 6/2019, de 25 de febrer, es fa necessari procedir a la convocatòria del nou procés electoral.  
Per la qual cosa tenint en compte el que s'estableix en el Reial decret 206/1995, de 10 de febrer, sobre traspàs de funcions i serveis de l'administració de l'Estat a la Comunitat Valenciana en matèria de confraries de pescadors i pescadores, i el Decret 2/1995, de 23 de març, del president de la Generalitat Valenciana pel qual s'assignen a la Conselleria d'Agricultura, Pesca i Alimentació les funcions, els serveis, els mitjans personals i els crèdits transferits en matèria de confraries de pescadors, el que s'estableix en la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana i a proposta del director general d'Agricultura, Ramaderia i Pesca  
  
  
ORDENE  
  
Primer  
Les confraries de pescadors i pescadores i les seues federacions hauran de celebrar eleccions per a la renovació dels seus òrgans rectors, d'acord amb el que es disposa en la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i la present ordre, d'acord amb el calendari següent.  
Les confraries de pescadors i pescadores entre els dies 15 de juny i 30 de setembre de 2023.  
Les federacions provincials de confraries de pescadors entre els dies 1 d'octubre i 15 de desembre de 2023.  
  
Segon  
Una vegada elaborat el pla electoral, les confraries de pescadors i pescadores i les seues federacions el remetran a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica (Secció de Pesca Marítima) del seu àmbit provincial per a la seua aprovació pel director territorial en el termini de deu dies. El silenci administratiu serà positiu.  
  
Tercer  
S'haurà de remetre a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica del seu àmbit provincial, en el termini màxim de deu dies, comptats des de l'acabament del procés electoral, la còpia de totes i cadascuna de les actes relatives a tot el procés electoral signades pels integrants de cada mesa electoral.  
  
Quart  
Durant el procés electoral els òrgans rectors i el vicepresident estaran en funcions. Podran solament realitzar actes de mer tràmit o gestió i conclouran els seus mandats amb la presa de possessió dels nous òrgans rectors i del vicepresident.  
  
Cinqué  
Quan les confraries de pescadors i pescadores i les seues federacions no realitzen legalment, en els períodes anteriorment fixats, les eleccions per a la renovació dels seus òrgans rectors quedaran automàticament extingits els mandats de les persones integrants d'aquests òrgans i es designarà seguidament una comissió gestora, atenent criteris de representativitat, segons el que estipula l'article 62.5 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana. Aquesta comissió assumirà les funcions dels citats òrgans rectors i procedirà a la immediata celebració de les eleccions.  
  
Sisé  
Les federacions provincials de confraries de pescadors i pescadores actuaran com a òrgan consultiu i assessor en les eleccions de les confraries del seu àmbit territorial a instàncies d'aquestes o de la Conselleria d'Agricultura, Desenvolupament Rural, Emergència Climàtica, i Transició Ecològica.  
  
Seté  
La mesa electoral és l'encarregada de presidir la votació, vigilar la seua regularitat. Mantindre l'ordre, realitzar l'escrutini i vetlar per la legalitat del sufragi. La comissió electoral resoldrà, en primera instància i en el termini de dos dies les reclamacions i problemes que es plantegen en el transcurs d'alçada en el termini d'un mes davant el director territorial de la Conselleria d'Agricultura, Desenvolupament Rural, Emergència Climàtica, i Transició Ecològica.  
  
Huité  
La Llei orgànica 5/1985, de 19 de juny, sobre règim electoral general i les modificacions a aquesta, així com la Llei 1/1987, de 31 de març, electoral valenciana, regiran amb caràcter supletori quan resulte aplicable.  
  
Nové  
Es faculta el director general d'Agricultura, Ramaderia i Pesca perquè emeta els actes, resolucions i instruccions que siguen necessaris per a l'aplicació de la present ordre.  
  
Deu  
La present ordre, com a acte administratiu, haurà de ser notificada a les confraries i federacions interessades.  
  
Onze  
El present acte posa fi a la via administrativa i contra aquest pot interposar-se potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptador des de l'endemà de la seua notificació, o impugnar-se davant l'ordre jurisdiccional mitjançant interposició de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa.  
  
València, 12 de gener de 2023  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
ISAURA NAVARRO CASILLAS